Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kanadan ulkoministeri Rob Nicholson vakuutti, -
että Kanada tukee Israelia järkkymättömästi.
Sadat palestiinalaiset kahakoivat poliisin kanssa -
mielenosoituksessa Jerusalemin valofestivaalia vastaan.
ISISin kannattajat Gazassa -
ampuivat raketteja Etelä-Israeliin.
Kanadan ulkoministeri Rob Nicholson-
tapasi pääministeri Netanjahun Jerusalemissa.
Hänen kaksipäiväinen vierailunsa jatkaa ulkomaisten diplomaattien -
tapaamisten sarjaa Israelin ja palestiinalaisten johtajien kanssa, -
kun pysähtyneitä rauhaneuvotteluja yritetään käynnistää uudelleen.
Pääministeri Netanjahu kiitteli Kanadaa totuuden puolustamisesta.
Hän arvosteli Britannian opiskelijaliittoa, -
joka äänesti tällä viikolla Israelin boikotoimisen puolesta.
Pääministeri Harperin johtama Kanada -
on vankkumaton totuuden puolestapuhuja.
Koemme sen virkistäväksi tuulahdukseksi ympäristössä, -
joka on käymässä varsinkin totuudelle yhä vihamielisemmäksi.
Esimerkiksi Britanniassa opiskelijaliitto -
äänesti Israelin boikotoimisen puolesta.
Vain vajaa vuosi sitten he kieltäytyivät tukemasta ISISin boikotointia.
He boikotoivat Israelia, mutta kieltäytyvät boikotoimasta ISISiä.
Se kertoo kaiken tarpeellisen BDS-boikottiliikkeestä.
Ulkoministeri Nicholson vieraili Isra- elissa ensi kertaa ja sanoi tulleensa -
osoittamaan ”Kanadan vankkumatonta tukea Israelille”.
Haluan osoittaa tällä painokkaasti -
Kanadan vankkumatonta tukea Israelille. Pääministeri Harper -
on ilmaissut selvästi, että Israel on meille ystävä ja kansakunta, -
jonka kanssa jaamme yhteisen arvopohjan.
Israel on demokratian majakka epävakaalla seudulla.
Käsitämme, että Israelin naapurusto on vaarallinen -
siinä missä Kanadan on rauhallinen.
Israelilla ei ole muuta vaihtoehtoa -
kuin olla aina valmis suojelemaan itseään voimilta, -
jotka avoimesti tavoittelevat sen tuhoa.
EU:n ulkopolitiikan edustaja Mogherini ja Saksan ulkoministeri Steinmeier -
tapasivat Israelin ja palestiinalaisten johtoa äskettäisillä vierailuillaan.
Ranskan ulkoministeri Fabius -
on tulossa vierailulle myöhemmin kesäkuussa.
Tavoitteena on päästä kansainväliseen konsensukseen -
YK:n turvallisuusneuvoston päätöslauselmaa varten, -
joka määrittelisi rauhanneuvottelujen puitteet.
Ranskalaisdiplomaattien mukaan Ranska on antanut hiljattain -
Arabiliitolle valmisteluvaiheen asiakirjan -
turvallisuusneuvoston esitystä varten.
Esityksessä määrättäisiin aikataulu ja tarkat puitteet -
Israelin ja palestiinalaisten neuvotteluille.
Kanadan ulkoministeri Nicholson -
tapasi myös Israelin presidentti Rivlinin ja varaulkoministeri Hotovelyn.
Presidentti Rivlin kehotti -
palestiinalaispresidentti Abbasia palaamaan neuvotteluihin -
eikä kääntymään muiden tahojen -
kuten Kansainvälisen rikostuomioistuimen tai YK:n puoleen.
Palestiinalaispresidentti Mahmud Abbas, -
ystäväni ja vastustajani Abu Mazen, -
ei valitettavasti halua palata neuvottelupöytään.
Hän tahtoo hyödyntää kaikkia kansainvälisiä instituutioita, -
niin Kansainvälistä rikostuomioistuinta ICC:tä kuin YK:ta, -
sen sijaan että lähestyisi meitä -
ongelmien ratkaisujen etsimisessä.
USA:n vuosia johtamat neuvottelut Israelin ja palestiinalaisten välillä -
ovat kaatuneet, eikä todellisia näkymiä jatkosta ole.
USA kertoi "harkitsevansa uudelleen" -
kantaansa Israeliin ja Lähi-idän diplomatiaan, -
kun pääministeri Netanjahu oli sanonut vaalikampanjansa aikana, -
ettei palestiinalaisvaltiota syntyisi hänen virkakaudellaan.
Sadat palestiinalaiset kahakoivat poliisin kanssa mielenosoituksessa, -
jolla vastustettiin Jerusalemissa järjestettyä valofestivaalia.
Neljä miestä pidätettiin. Loukkaantumisia ei ole tullut tietoon.
Valofestivaali järjestetään Jerusalemissa vuosittain.
Tuhannet osallistuvat erilaisiin kulttuuri- ja taide-esityksiin.
Myös Vanhan kaupungin muureihin heijastetaan monenlaisia taideteoksia.
Palestiinalaisnuoret järjestivät vastatapahtuman -
Vanhan kaupungin Damaskos-portilla.
Tarjolla oli toimintaa lapsille sekä steppiesityksiä.
Palestiinalaisjärjestäjät sanovat torjuvansa -
Jerusalemin kaupungin järjestämän valofestivaalin, -
koska se pakottaa "israelilaista identiteettiä". He väittävät myös, -
että Vanhan kaupungin islamilainen arabiluonne sivuutetaan.
Gazan palestiinalaiset jatkoivat jälleen rakettien ampumista -
Etelä-Israelin asutuksia kohti. Raketit räjähtivät Negevin alueella.
Loukkaantumisia ei ole tullut tietoon.
Vahinkoa sen sijaan koitui jonkin verran.
Israelin armeija vastasi rakettituleen. Ilmavoimien koneet kohdistivat -
vastaiskunsa kolmeen kohteeseen Gazassa.
Puolustusministeri Ja'alon teki selväksi, että Israel pitää Hamasia -
vastuullisena Gazan tapahtumiin eikä hyväksy iskuja israelilaisia vastaan.
ISISiin kytköksissä oleva "Omarin prikaatit" -salafistijärjestö -
ilmoitti olevansa vastuussa raketti-iskusta.
Se sanoi iskua vastaukseksi siihen, -
että Hamas ampui tällä viikolla yhden sen miehistä.
Israelin ulkoministeriö otti yhteyttä -
kansainväliseen telekommunikaatiojättiin Orangeen -
selvittääkseen yhtiön toimitusjohtajan Richardin lausuntoa.
Tämä oli kertonut aikovansa lopettaa kaiken liiketoiminnan Israelissa pian.
Varaulkoministeri Hotovely kirjoitti toimitusjohtajalle olevansa varma, -
etteivät lausunnot heijastaneet yhtiön aikeita. Hotovely vetosi Richardiin, -
jotta tämä ei osallistuisi juutalais- valtion vastaiseen valheteollisuuteen.
Richard sanoi, että hän olisi iloinen, jos voisi heti katkaista -
liikesuhteet Orangea edustavaan yhtiöön Israelissa.
Toimenpide olisi hänestä kuitenkin liian riskialtis -
mahdollisten rangaistusten vuoksi.
Israelilainen Partner-yhtiö oli tyrmistynyt -
toimitusjohtajan lausunnoista. Yhtiö selvensi, -
että vain nimi yhdistää sitä ja kansainvälistä Orange-yhtiötä -
ja että Partner aikoo edelleen palvella israelilaisia uskollisesti.
Presidentti Obaman ISISin-vastaisen liittouman erityislähettiläs sanoi, -
että ISIS-järjestön ideologian kukistaminen -
kestänee yhden tai useamman sukupolven ajan.
Liittouma on hänen mukaansa -
alkanut hahmottaa ISISin rakennetta ja taloutta.
Operaatiosta tulee pitkä. ISISin ideologian kukistaminen vie varmasti -
sukupolven tai useammankin. Mutta meidän on vastattava haasteeseen.
Jaamme tietoa heidän sulkemisekseen talousmarkkinoilta.
Olemme paljastamassa heidän reittejään taloudellisen tuen lähteille.
Teimme hiljattain yllätyshyökkäyksen -
ISISin johtajan Abu Sayyefin alueelle Syyriassa.
Löysimme merkittävää tietoa ISISin taloustoiminnasta.
ISISin rakenne ja toimintatavat ovat valkenemassa meille paremmin.
Erityislähettiläs pyysi myös -
kansainväliseltä yhteisöltä uudenlaista menettelyä:
Kansalaisia tulisi kuntouttaa ja osoittaa myötätuntoa niitä kohtaan, -
jotka ovat taistelleet ISISissä ja päättäneet palata kotimaihinsa.
Pitkä vankeus ei saisi olla ainoa keino kohdata palaavia radikaalitaistelijoita.
Pitkä vankeus ei voi olla ainoa keino kohdata palaavia taistelijoita.
Näen, että meidän tulisi olla myötätuntoisten maiden liittouma.
Etenkin siksi, että jotkin liittoumamme jäsenistä -
ovat menestyneet tässä asiassa.
Kuntoutusta ja sopeuttamista pitäisi harkita vakavasti vaihtoehtona.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman